मेंटेनेंस इंजीनियरिंग के राजेश चैंपियन अरुण बने संयोजक
टाटास्टील के शेयर्ड सर्विसेज डिवीजन में नॉलेज मैनेजमेंट गवर्नेंस का नया स्ट्रक्चर बना है। यह स्ट्रक्चर शेयर्ड सर्विसेज के वीपी सुरेश कुमार ने बनाया है। मेंटेनेंस इंजीनियरिंग के राजेश मिश्रा को चैम्पियन और अरुण गदमसेट्टी संयोजक बनाया गया है। मेंटेनेंस में इलेक्ट्रिकल मेंटेनेंस का प्रैक्टिस लीडर अनुराग सक्सेना और संयोजक सरोज कुमार को बनाया गया है।
मैकेनिकल मेंटेनेंस में प्रैक्टिस लीडर संजय केडिया और संयोजक टी थीरूमुरगन को बनाया गया है। पावर सिस्टम के जेनरेशन और डिस्ट्रीब्यूशन का प्रैक्टिस लीडर अरविन्द कुमार सिन्हा और संयोजक कुंतल मुखोपाध्याय को बनाया गया है। पावर इंजीनियरिंग का प्रैक्टिस लीडर पी चक्रवर्ती और संयोजक अतानुशील को बनाया गया है। ट्रांसपोर्टिंग इक्विपमेंट में मेटेरियल हैंडलिंग ट्रांसपोर्ट इक्विपमेंट का प्रैक्टिस लीडर टी राय चौधरी और संयोजक रमेश प्रसाद को बनाया गया है। इंफ्रास्ट्रक्चर स्पेयर्स और सर्विसेज में स्पेयर मैन्युफैक्चरिंग एंड रिकंडिशनिंग का प्रैक्टिस लीडर राजीव मल्होत्रा और संयोजक समित सरकार को बनाया गया है। इंजीनियरिंग सर्विसेज और आईपीडी का प्रैक्टिस लीडर अभय त्रिपाठी और एमके घोष को बनाया गया है, जबकि संयोजक जयंत सिन्हा और वर्षा सिन्हा को बनाया गया है।
टाटा स्टील के कोल्ड रोलिंग मिल (सीआरएम) का इस वर्ष भी मैनिंग नहीं हो पाएगा। वहां के कर्मचारी पिछले 16 वर्ष से मैनपावर तय होने का इंतजार कर रहे हैं, लेकिन 1999 में प्लांट बनने के बाद से अब तक मैनिंग तय नहीं हुआ है। चार बार मैनिंग पर कंपनी और टाटा वर्कर्स यूनियन (टीडब्ल्यूयू) के बीच सहमति बनी, लेकिन कोई कोई पेंच लग जाने के कारण समझौता नहीं हो पाया। इस बार भी यही हुआ है। दोनों पक्षों की बातचीत पूरी हो चुकी है, लेकिन प्रबंधन के फिर से पीछे हटने के कारण मैनिंग लटक गया है। वहां के कमेटी मेंबरों ने मिलकर यूनियन के टॉप थ्री से शिकायत की है। इसके बाद यूनियन ने इस मसले पर उच्च प्रबंधन से बात करने का निर्णय लिया है। मैनपावर पर सहमति हो जाने के बाद भी प्रबंधन उसमें और कटौती करने को कह रहा है।
चारसाल से इंक्रीमेंट का लाभ भी बंद
सीआरएममें पहले कर्मचारियों का केआरए भरा जाता था। उसके आधार पर प्रतिवर्ष राशि में कर्मचारियों का वेतन बढ़ता था। सीआरएम इकलौता विभाग था, जहां यह व्यवस्था थी। इस व्यवस्था से वहां के कर्मचारी नाराज थे। आरबीबी सिंह के अध्यक्षकाल में इस मामले को सुलझाने की जिम्मेवारी उस समय के डिप्टी प्रेसिडेंट रघुनाथ पांडे को दी गई थी। रघुनाथ पांडे ने इस व्यवस्था को बदल कर सभी कर्मचारियों के लिए टाइम इनक्रीमेंट की व्यवस्था कर दी। इसमें कर्मचारियों का वेतन सालाना तीन प्रतिशत बढ़ जाता था। जब पीएन सिंह अध्यक्ष बने, तो यह व्यवस्था बंद हो गई। उसके बाद से उन लोगों का इंक्रीमेंट का मामला भी फंसा हुआ है।
bho_Deva awa_Deva hin_Deva hin_Deva hin_Deva hin_Deva